Smernica č. 34/2021,
ktorou sa mení a dopĺňa smernica Ministerstva školstva, vedy, výskumu a športu Slovenskej republiky č. 33/2020 o didaktických prostriedkoch v znení neskorších vnútorných aktov riadenia
Gestorský útvar: sekcia stredných škôl                                                         ev. č.: 2021/19054:1-A2200
tel.: 02/59 374 294 
Minister školstva, vedy, výskumu a športu vydáva podľa článku 12 ods. 2 písm. f) druhého bodu Organizačného poriadku Ministerstva školstva, vedy, výskumu a športu Slovenskej republiky a v súlade s  § 13 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov túto smernicu:
Čl. 1
Smernica Ministerstva školstva, vedy, výskumu a športu Slovenskej republiky 
č. 33/2020 o didaktických prostriedkoch v znení neskorších vnútorných aktov riadenia sa  mení a dopĺňa takto:

1.	V čl. 7 ods. 6 a čl. 9 ods. 6 sa za slovo „protokolu“ vkladajú slová „a zohľadnenia existencie didaktického prostriedku pre príslušný vyučovací predmet, príslušnú vzdelávaciu oblasť, prierezovú tému alebo skupinu odborov vzdelávania a pre príslušnú cieľovú skupinu žiakov v registri didaktických prostriedkov“.

2.	V čl. 12 sa vypúšťa odsek 6.

3.	Za čl. 12b sa vkladá čl. 12c, ktorý vrátane nadpisu znie:

„Čl. 12c
Prechodné ustanovenia k úpravám účinným od 21. septembra 2021

(1)	Ak predkladateľ požiadal o vydanie príslušnej doložky podľa čl. 12 ods. 2, 3 alebo ods. 4, ministerstvo nevydalo príslušnú doložku a pre príslušný vyučovací predmet, príslušnú vzdelávaciu oblasť, prierezovú tému alebo skupinu odborov vzdelávania a pre cieľovú skupinu žiakov nie je k 21. septembru 2021 v registri didaktických prostriedkov žiaden didaktický prostriedok, ministerstvo zaradí tento didaktický prostriedok do registra didaktických prostriedkov na čas do vydania odporúčacej doložky alebo schvaľovacej doložky pre didaktický prostriedok pre príslušný vzdelávací program, príslušnú vzdelávaciu oblasť, prierezovú tému alebo skupinu odborov vzdelávanie a pre cieľovú skupinu žiakov.

(2)	Ak predkladateľ nepožiadal o vydanie schvaľovacej doložky podľa čl. 12 ods. 4 a pre príslušný vyučovací predmet, príslušnú vzdelávaciu oblasť, prierezovú tému alebo skupinu odborov vzdelávania a pre cieľovú skupinu žiakov nie je k 21. septembru 2021 v registri didaktických prostriedkov žiaden didaktický prostriedok, príslušný didaktický prostriedok zostáva zaradený v registri didaktických prostriedkov na čas do vydania odporúčacej doložky alebo schvaľovacej doložky pre didaktický prostriedok pre príslušný vzdelávací program, príslušnú vzdelávaciu oblasť, prierezovú tému alebo skupinu odborov vzdelávanie a pre cieľovú skupinu žiakov.“.

Čl. 2
Účinnosť

Táto smernica nadobúda účinnosť 21. septembra 2021.

minister